Hainburg an der Donau

Hainburg an der Donau je mesto v Rakúsku v okrese Bruck an der Leitha v spolkovej krajine Dolné Rakúsko. Je to najvýchodnejšie rakúske mesto s malebnými uličkami, mohutnými stredovekými bránami a mestskými hradbami. 

Prvá písomná zmienka o meste sa nachádza už v najstaršej nemecky písanej literárnej pamiatke z konca 12. storočia Niebelungenlied. Nad mestom sa vypína hrad, ktorý začali budovať v 11. storočí na príkaz cisára Henricha III. Symbolom mesta je najväčšia európska mestská brána zo stredoveku z 13. storočia.  Každoročne v júni sa v meste konajú stredoveké historické trhy a na hrade počas leta Hradné hry Hainburg.

Geografia 
Mesto sa nachádza v spádovej oblasti hlavného mesta Slovenska, Bratislavy, tiež leží pri rieke Dunaj, pričom centrum mesta je od Bratislavského hradu vzdušnou čiarou vzdialené asi  západným smerom, od Devínskeho hradu len  juhozápadne.

45,87% rozlohy mesta je zalesnených, 54,13% je využívaných na poľnohospodárske účely.

Vývoj počtu obyvateľov

Dejiny 
V roku 1050 na území Hainburgu vznikol hrad. V 13. storočí malo mesto dve brány, 15 veží a  dlhý múr. V roku 1108 sa novým majiteľom hradu stala dynastia Babenbergovcov. Od roku 1629 hrad patrí mestu. V roku 1683 bolo mesto vyplienené Turkami, ktorí obliehali Viedeň. Zahynulo pritom 8 000 obyvateľov. Svoje školské roky 1738 - 1740 tu strávil významný hudobný skladateľ Joseph Haydn. Po skončení 1. svetovej vojny získal Hainburg prívlastok najvýchodnejšieho mesta Rakúska. Dnes je mesto súčasťou Národného parku Donau-Auen.

Pamiatky 
Mestské hradby a múr sú stavebná pamiatka európskeho rozmeru (siahajúca do 1. polovice 13. storočia); s mnohými vežami a bránami je najkompletnejšou a najmonumentálnejšou zachovanou mestskou hradbou tejto doby v strednej Európe. Mestský múr je vysoký miestami až 12 m a 2,2 m hrubý, len v severozápadnej časti vo väčšom rozsahu zbúraný, resp. prestavaný, inak vo veľkom rozsahu zachovalý.

Mestské brány
 Viedenská brána je najvýznamnejšia rakúska mestská brána z 13. storočia (1230 - 1240). V oblasti brány sú dve postavy rytierov. Na severozápadnej strane je kvádrový výstupok s rozprávkovou bytosťou. V hornom podlaží je regionálne múzeum, múzeum tabaku, predhistorická zbierka a múzeum karpatských Nemcov.
Uhorská brána je mestská brána z 13. storočia. Na strane mesta, na fasáde veže je kvádrový výstupok s rozprávkovou postavou.
Rybárska brána (Fischertor) je 4-poschodová bránová veža z 2. polovice 13. storočia, stavebná zmeny v 15. a 16. storočí.
Zrúcanina hradu Hainburg je dominantná a zďaleka viditeľná, poloha a terén optimálne využitá na komplex s prevažnou časťou stredovekých stavebnín, ktoré boli pravdepodobne v roku 1050 z Bad Deutsch-Altenburgu preložené na vrch Schloßberg. V roku 1200 prvý významný pobyt vojvodu Leopolda VI., v roku 1226 rezidencia vojvodkyne Theodory. V roku 1243 pobyt vojvodu Friedricha II., od roku 1248 sídlo Fridrichovej sestry Margaréty. V roku 1252 sa tu konala jej svadba s Přemyslom Otakarom II. (hradná kaplnka sv. Pankráca).
Sakrálne objekty::
 Farský kostol sv. Filipa a Jakuba (1236, pôvodne kaplnka sv. Jakuba a Kataríny, okolo roku 1400 zväčšená, prestavaná okolo roku 1700 pod vedením Matthiasa Gerla)
 Kaplnka sv. Ulricha (pôvodne kaplnka pri nemocnici, pochádza z roku 1383) pri Ulrichsheime
 Cintorínska kaplnka sv. Rochusa a Sebastiana (pôvodne morová kaplnka, z roku 1679)
 Evanjelický kostol Martina Luthera z roku 2011 od architektov COOP Himmelb(l)au
Na námestí je Stĺp svätej Márie (jeden z najkrajších rokokových stĺpov Dolnom Rakúsku, vytvorený v roku 1749 Martinom Vögerlom), Haydnov studňa a socha svätého Jána Nepomuckého
 Početné staré meštiacke domy, stĺpy a malé pamätníky
Ruina hradu Röthelstein (1170/80), asi  východne od mesta na dominantnej vyčnievajúcej vápencovej skale nad Dunajom.

 Ekonomika a infraštruktúra 
V roku 2001'' bolo v meste 242 obchodov, pričom 29 malo poľnohospodársky alebo lesnícky význam. Celkovo mesto zamestnáva 2 512 osôb. Nezamestnaných bolo 70 ľudí. Najvýznamnejším zamestnávateľom bol v minulosti tabakový priemysel.

Verejnú dopravu do obce zabezpečujú linky integrovaného dopravného systému VOR, pričom nosnou linkou je tu vlaková linka S7 (Wien – Wolfsthal).

Referencie 
 Tourist channel
 Stránka mesta

Iné projekty 

 
Mestá v Rakúsku
Obce okresu Bruck an der Leitha